Raimo Kilpiön pelipaita nousee Isomäki Areenan kattoon | Porin Ässät
6.9.2019 klo 16:27
Raimo Kilpiön pelipaita nousee Isomäki Areenan kattoon
Kilpiön RU-38 pelipaita nousee lauantaina 21.9. Ässät-Ilves -ottelussa.
Porin Ässät kunnioittaa Raimo Kilpiön uraa nostamalla legendaarisen hyökkääjän pelipaidan Isomäki Areenan kattoon. Pelipaita on Ässien edeltäjän RU-38:n pelipaita.
- Isomäki Areenan katosta löytyy jo Ässien toisen edeltäjän Porin Karhujen mestaruusviiri sekä pelipaita (Lasse Heikkilä #13). Nyt RU:n mestaruusviiri saa seurakseen mestarijoukkueen kapteenin pelipaidan ja Ässien edeltäjien historia näkyy nyt Isomäki Areenassa tasapuolisesti, Ässien toimitusjohtaja Mikael Lehtinen kommentoi.
kahden porilaisen mestaruusjoukkueen kapteeni
Ässien mestarijoukkueiden kapteenit Ville Uusitalo, Veli-Pekka Ketola ja Raimo Kilpiö
Raimo Kilpiö on äärimmäisen merkittävä pelaaja porilaisessa jääkiekkohistoriassa. Hän on ainoa pelaaja, joka on toiminut kapteenina kahdessa porilaisessa mestarijoukkueessa (RU-38 1967, Porin Ässät 1971). Kilpiö edusti porilaisseuroja vuosina 1962 – 1977. Ässien kapteenina Raimo Kilpiö toimi vuosina 1967 – 1977.
- Kilpiön saapuminen Poriin loi kaupunkiin aivan uudenlaisen kilpailutilanteen, joka tavallaan pakotti meidät Karhuissakin kehittymään. Yhdistymisen ja Ässien perustamisen jälkeen hän oli edelleen loistava pelimies ja 1971 mestarijoukkueen merkittävin pelaaja.
- Minulle hän oli suuri esikuva ja uskon, että oman aikakauteni kaikki porilaiset pelaajat pitivät Kilpiötä suurena esimerkkinä, Ässälegenda Veli-Pekka Ketola kommentoi.
168 a-maaottelua - 10 arvokisat
Raimo Kilpiö on legenda myös maajoukkueessa. Hyökkääjä pelasi yhteensä kymmenet arvokisat. Hänet valittiin Suomen parhaaksi jääkiekkoilijaksi kaksi kertaa vuosina 1961 ja 1963. Kilpiö on aateloitu jääkiekkoleijonaksi numerolla 30 ja Liigan herrasmiespelaajan palkinto kantaa Raimo Kilpiön nimeä. Yhteensä Kilpiö pelasi 168 A-maaottelua.
- Raimo Kilpiö on suurimpia nimiä suomalaisessa jääkiekkoilussa. Hän on yksi merkittävimmistä nykykiekkoilun rakentajista. Hän teki uransa ja kehitti suomalaista jääkiekkoilua hyvin erilaisissa olosuhteissa ja elämäntilanteessa verrattuna tähän päivään.
- Kapteenina hän johti omalla esimerkillään ollen aina herrasmies, joka antoi maalien ja syöttöpisteiden puhua, Veli-Pekka Ketola kommentoi.
-Pelasimme maajoukkueessa samassa ketjussa ja Kille Kilpiöstä voidaan käyttää termiä kansainvälisen tason pelaaja. Hän oli kapteenina arvoturnauksissa ja maajoukkueen kapteenina Kilpiö oli aina esimerkillinen. Hän johti joukkuetta esimerkillisen pelaamisen kautta. Harvoin hän johti puheella, mutta kun hän oli äänessä, oli varmaa, että nyt tulee asiaa, Leijonissa 282 A-maaottelua pelannut Lasse Oksanen kertoi.
tampereen ilveksessä neljä suomen mestaruutta
Illan vastustaja Tampereen Ilveksen edustusjoukkueessa Kilpiö pelasi vuosina 1953 – 1962 voittaen neljä mestaruutta. Ilveksen riveissä hänet valittiin mm. SM-sarjan parhaaksi hyökkääjäksi kolme kertaa.
- Kille oli loistava esimerkki nuorelle pelaajalle. Pelaajana hän oli erittäin taitava ja ymmärsi peliä loistavasti. Lisäksi hän oli aina esimerkillinen kaukalossa ja kaukalon ulkopuolella, Ilves-legenda Lasse Oksanen kommentoi.
6 Suomen mestaruutta, yksi pronssi
Herrasmiespelaaja 1960, 1967
All Stars -kentällisessä 1962, 1963, 1964, 1965
SM-sarjan paras hyökkääjä 1958, 1961, 1962, 1963
168 A-maaottelua tehoin 58+40 =98, 10 arvokisat
Suomen paras jääkiekkoilija 1961, 1963
Liigan herrasmiespelaajan palkinto nimetty Raimo Kilpiön mukaan
SM-sarjassa 459 ottelua ja 492 tehopistettä
Jääkiekkoleijona #30
ÄSSÄT-ILVES LAUANTAINA 21. SYYSKUUTA KLO 17
Kausikortit kaudella 2019-2020
13.8.2019 klo 15:24
Pori nousuun - Ässät nousuun! Varmista oma paikkasi!
Yksittäiset otteluliput myynnissä
3.9.2019 klo 10:12
Liput ovat myynnissä kaikissa Lippupisteen toimipaikoissa
15.09. Patasydämen lounaslista viikolla 38
14.09. TPS - Ässät 1-3
14.09. TPS - Ässät kokoonpanot
14.09. Katso Aftergame SHOW
13.09. Ässät-Lukko 2-1